2011.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2008.gada 25.novembra noteikumos Nr. 983 „Noteikumi par atbalsta piešķiršanu tehnoloģiju pārneses un riska kapitāla jomā”**

Izdoti saskaņā ar Ministru kabineta iekārtas likuma 31.panta pirmās daļas 3.punktu

 Izdarīt Ministru kabineta 2008.gada 25.novembra noteikumos Nr. 983 „Noteikumi par atbalsta piešķiršanu tehnoloģiju pārneses un riska kapitāla jomā” (Latvijas Vēstnesis, 2008, 192.nr.) šādus grozījumus:

1. Aizstāt noteikumu tekstā vārdu „EUR” ar vārdu „*euro*”.
2. Aizstāt noteikumu tekstā vārdu „sīkie” ar vārdu „mikro”.
3. Izteikt 1.punktu šādā redakcijā:

„1. Noteikumi nosaka atbalsta piešķiršanas nosacījumus tehnoloģiju pārneses jomā (sagatavošanas kapitāla fondi) un riska kapitāla jomā (sākuma kapitāla fondi, izaugsmes kapitāla fondi un riska kapitāla fondi) darbības programmas „Uzņēmējdarbība un inovācijas” papildinājuma 2.2.1.1. aktivitātē „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” izveidotā Ieguldījumu fonda ietvaros:”

1. Papildināt 2.punktu pēc vārdiem „Sagatavošanas kapitāla fondiem” ar vārdiem „un izaugsmes kapitāla fondiem”.
2. Svītrot 5.punktu.
3. Papildināt noteikumus ar 6.1 punktu šādā redakcijā:

„6.1 Izaugsmes kapitāla fondos Ieguldījumu fonda investīciju apjoms nepārsniedz 5 000 000 *euro* ( LVL 3 514 020 pēc Latvijas Centrālās bankas valūtas maiņas kursa – 0,702804 LVL/*euro* ), kas atbilst aptuveni 1 250 000 *euro* (LVL 878 505) gadā, ja investīcijas sadalītas vienādi visā investīciju periodā.”

1. Izteikt 10.punktu šādā redakcijā:

„10. Sagatavošanas kapitāla fondu un izaugsmes kapitāla fondu ietvaros atbildīgais par investīciju saņēmējiem piešķirtā *de minimis* un cita ierobežota apmēra atbalsta uzskaiti un piešķiršanu ir finanšu starpnieks, kas to īsteno saskaņā ar normatīvajiem aktiem *de minimis* un cita ierobežota apmēra atbalsta uzskaites un piešķiršanas jomā.”

1. Papildināt II sadaļas nosaukumu aiz vārda „nozares” ar vārdiem „un darbības”.
2. Izteikt 12.punkta virsteikumu šādā redakcijā:

„12. Sagatavošanas kapitāla un izaugsmes kapitāla fondu ietvaros neatbalstāmas ir šādas nozares un darbības:”

1. Papildināt 12.15. apakšpunktu pirms vārda „komersantiem” ar vārdiem „atbalsta piešķiršana”.
2. Izteikt 13.punkta virsteikumu šādā redakcijā:

„13. Sākuma kapitāla fondu un riska kapitāla fondu ietvaros neatbalstāmas ir šādas nozares un darbības:”

1. Izteikt 14., 15., 16. un 17.punktu šādā redakcijā:

„14. Ieguldījumu fonda ieviesējs finanšu starpniekus izvēlas atklātā un caurskatāmā atlasē, nodrošinot brīvu konkurenci, kā arī vienlīdzīgu un taisnīgu attieksmi, ievērojot Ieguldījumu fonda ieviešanas līgumā noteikto.

15. Finanšu starpniekus sagatavošanas kapitāla un sākuma kapitāla fondiem Ieguldījumu fonda ieviesējs izvēlas, pamatojoties uz finanšu starpnieku vērtēšanas kritērijiem tehnoloģiju pārneses jomā (1.pielikums).

16. Finanšu starpniekus riska kapitāla fondiem Ieguldījumu fonda ieviesējs izvēlas, pamatojoties uz finanšu starpnieku vērtēšanas kritērijiem riska kapitāla jomā (2.pielikums).

17. Ieguldījumu fonda ieviesējs atbilstoši šo noteikumu 15. un 16. un 16.1 punktā minētajiem kritērijiem vērtē finanšu starpnieku fondu pārvaldes spējas un piemērotību fondu pārvaldīšanas uzdevumiem, kā arī nosaka fondu pārvaldes izmaksu līmeni. Ieguldījumu fonda ieviesējs papildus vērtē finanšu starpnieku spēju palielināt sākuma kapitāla fondiem un riska kapitāla fondiem piesais­tāmo privāto finansējumu.”

1. Papildināt noteikumus ar 16.1 punktu šādā redakcijā:

„16.1 Finanšu starpniekus izaugsmes kapitāla fondiem Ieguldījumu fonda ieviesējs izvēlas pamatojoties uz finanšu starpnieku vērtēšanas kritērijiem izaugsmes kapitāla jomā (3.pielikums).”

1. Aizstāt 18.punktā vārdus „juridiskas personas” ar vārdu „komercsabiedrības”.
2. Papildināt 19.punktu aiz vārdiem „Sākuma kapitāla fondu” ar vārdiem „izaugsmes kapitāla fondu”.
3. Izteikt 20.punktu šādā redakcijā:

„20. Finanšu starpnieki un fondu dalībnieki (fondu investori) rakstveidā slēdz līgumu, kurā, cita starpā, nosaka:

20.1. fonda mērķus;

20.2. fonda investīciju īstenošanas laika grafiku;

20.3. finanšu starpnieka atlīdzības apmēru un tā sasaisti ar fonda darbības rezultātiem;”

1. Izteikt 21.punktu šādā redakcijā:

„21. Sagatavošanas kapitāla fondos un izaugsmes kapitāla fondos vienīgais fonda dalībnieks ir Ieguldījumu fonds un privātos investorus nepiesaistīs. Ieguldījumu fonds nodrošina 100 procentus fondu kapitāla.”

1. Aizstāt 22.1.apakšpunktā vārdu „kopapjoma” ar vārdu „kapitāla”.
2. Svītrot 25.punktā vārdus „un veic normatīvajos aktos paredzēto uzraudzību”.
3. Aizstāt 26.punktā vārdus „Eiropas Investīciju fonda” ar vārdiem „Ieguldījumu fonda ieviesēja”.
4. Izteikt 33.punktu šādā redakcijā:

„33. Sagatavošanas fondu ietvaros investīcijas vienā komersantā nedrīkst pārsniegt Komisijas Regulas Nr.1998/2006 2.panta 2.punktā noteikto apjomu. Fondu investīciju apmēru var samazināt, ja tas nepieciešams, lai nodrošinātu, ka šo noteikumu ietvaros saņemtais *de minimis* atbalsts kopā ar saņemto *de minimis* atbalstu citu atbalsta programmu un projektu ietvaros, nepārsniedz Komisijas Regulas Nr.1998/2006 2.panta 2.punktā noteikto apjomu; vai šo noteikumu ietvaros saņemtais *de minimis* atbalsts kopā ar saņemto *de minimis* un ierobežota apmēra atbalstu citu atbalsta programmu un projektu ietvaros, nepārsniedz 500 000 euro subsīdijas ekvivalentu latos pēc Latvijas Bankas noteiktā kursa investīcijas piešķiršanas dienā.”

1. Papildināt noteikumus ar IV.1 nodaļu šādā redakcijā:

„IV.1 Izaugsmes kapitāla fondu investīcijas un investīciju saņēmēji

34.1 Izaugsmes kapitāla fondu mērķis ir pilnveidot riska kapitāla nozari Latvijā.

34.1 1. Izaugsmes kapitāla fondu ietvaros investīcijas var saņemt mikro, mazie un vidējie komersanti.

34.1 2. Investīciju saņēmēja primārā saimnieciskās darbības vieta ir Latvijā.

34.1 3. Investīcijas veic, lai nodrošinātu finansējumu, kas paredzēts to komersantu produkta vai biznesa idejas sākotnējās koncepcijas izpētei, novērtēšanai un attīstīšanai, produktu izstrādei un sākotnējām mārketingam, kuri vēl nav pārdevuši savas preces vai pakalpojumus un vēl negūst peļņu, izaugsmei un darbības paplašināšanai, paaugstinot ražošanas jaudas, attīstot noieta tirgus un produktus piesaistot papildus apgrozāmo kapitālu.

34.1 4. Izaugsmes kapitāla fondu ietvaros investīcijas vienā komersantā nedrīkst pārsniegt Komisijas Regulas Nr.1998/2006 2.panta 2.punktā noteikto apjomu. Fondu investīciju apmēru var samazināt, ja tas nepieciešams, lai nodrošinātu, ka šo noteikumu ietvaros saņemtais *de minimis* atbalsts kopā ar saņemto *de minimis* atbalstu citu atbalsta programmu un projektu ietvaros, nepārsniedz Komisijas Regulas Nr.1998/2006 2.panta 2.punktā noteikto apjomu; vai šo noteikumu ietvaros saņemtais de *minimis* atbalsts kopā ar saņemto *de minimis* un ierobežota apmēra atbalstu citu atbalsta programmu un projektu ietvaros, nepārsniedz 500 000 euro subsīdijas ekvivalentu latos pēc Latvijas Bankas noteiktā kursa investīcijas piešķiršanas dienā.

34.2 Finanšu starpnieki pieņem investīciju lēmumu, balstoties uz biznesa plānu par katru plānoto investīciju, kas satur produktu aprakstu, apgrozījuma un rentabilitātes aprēķinus un prognozi, iepriekšējo projekta dzīvotspējas novērtējumu, kā arī katras investīcijas skaidru un reālu izejas stratēģiju.”

1. Svītrot 40.punktā un 46.punktā teikumu „Izejas stratēģijas definīcija ir noteikta Komisijas Regulas Nr. 800/2008 28.panta 7.punktā.”.
2. Izteikt 47.1. apakšpunktu šādā redakcijā:

„47.1. pirmo trīs gadu laikā pēc pirmās riska kapitāla investīcijas saņemšanas, saņemot atbalstu citu atbalsta programmu un projektu ietvaros, maksimāli pieļaujamā atbalsta apmēru jāsamazina par 20 %, bet nepārsniedzot summu, kas saņemta riska kapitāla ieguldījumu veidā. Šis samazinājums nav attiecināms uz atbalstu pētījumiem, attīstībai un inovācijai saskaņā ar Komisijas Regulas Nr.800/2008 31. un 37.pantu;”

1. Svītrot 47.2.apakšpunktu.
2. Izteikt 47.3. apakšpunktu šādā redakcijā:

„47.3. fondu ietvaros saņemto atbalstu drīkst apvienot ar citu valsts atbalstu atbilstoši Komisijas Regulas Nr.800/2008 7.panta 3.punktam.”

1. Papildināt 48.punktā aiz vārdiem „Sagatavošanas kapitāla fondu” ar vārdiem „un izaugsmes kapitāla fondu”.
2. Papildināt noteikumus ar 50.punktu šādā redakcijā:

„50. Sākuma kapitāla un riska kapitāla fondu ietvaros finanšu starpnieki nodrošina uzskaiti par šo noteikumu ietvaros sniegto atbalstu. Minēto uzskaiti finanšu starpnieki uzglabā līdz 2021.gada 31.decembrim.”

1. Papildināt noteikumus ar 51. punktu šādā redakcijā:

„51. Šo noteikumu 33. punktā un 31.1.4.apakšpunktā minētā ierobežota apmēra atbalsts saskaņā ar šo noteikumu 10.punktā minēto normatīvo aktu par *de minimis* un cita ierobežota apmēra atbalsta uzskaites veidlapu paraugiem un piešķiršanas kārtību, ir jāuzskaita līdz 2011.gada 31.decembrim.”;

1. Papildināt noteikumus ar 3.pielikumu šādā redakcijā:

„3.pielikums

2011.gada \_\_.\_\_\_\_\_\_\_

Ministru kabineta noteikumiem Nr.\_\_\_\_

Finanšu starpnieku vērtēšanas kritēriji izaugsmes kapitāla jomā
Projektu iesniegumu vērtēšanas kritēriji

|  |  |  |
| --- | --- | --- |
| Darbības programmas nosaukums un numurs: | **2.** | **Uzņēmējdarbība un inovācijas** |
| Prioritātes nosaukums un numurs: | **2.2.** | **Finanšu pieejamība** |
| Pasākuma nosaukums un numurs: | 2.2.1 | **Finanšu resursu pieejamība** |
| Aktivitātes/apakšaktivitātes nosaukums un numurs: | **2.2.1.1** | **Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos****Izaugsmes Kapitāla un Līdzinvestīciju fonds**  |
| Projektu atlases veids |  | **saskaņā ar Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 44.pantu** |
| Atbildīgā iestāde: |  | **Ekonomikas ministrija** |

|  |  |  |
| --- | --- | --- |
| **1. KVALITĀTES KRITĒRIJI** | **Vērtēšanas sistēma** | **Piezīmes\*** |
| **Punktu skaits** |  |
| 1.1. | Veidojamo izaugsmes kapitāla un līdzinvestīciju fondu (turpmāk – f*ondu*) vadības komandas, kuru veido vismaz divas personas (turpmāk - *komanda*) un ko pārstāv projekta iesnieguma iesniedzējs, individuālā un kopējā pieredze (pieredzei jābūt atbilstošai plānotajiem fondiem un to stratēģijai).*Kritērija ietvaros tiks vērtētas, piemēram, komandas locekļu iepriekš veiktās investīcijas, to atbilstība plānotajiem fondiem, katra locekļa individuālā loma (piemēram, investīcijas atrašana, vērtības paaugstināšana, pārdošanas strukturēšana un veikšana).* |  |  |
| 1.1.1 | Komandas locekļiem ir pieredze\*\* investīciju vērtības palielināšanā:10 punkti – komandas locekļiem ir pieredze, kas ir atbilstoša plānoto fondu investīciju reģionam (Latvijai); 15 punkti – komandas locekļiem ir pieredze, kas ir atbilstoša plānoto fondu investīciju stadijām;10 punkti – komandas locekļi atbilstošo pieredzi ir ieguvuši pēdējo piecu gadu laikā;30 punkti – komandas locekļu atbilstošā pieredze bijusi veiksmīga, radot augstu investīciju atdevi.*Kopējais punktu skaits šim kritērijam veidojas no augstākminēto apakškritēriju punktu summas. Izvērtējums tiks balstīts uz komandas kopējo novērtējumu.* | **65** | **Min. 30 punkti** |
| 1.1.2. | Piesaistītais privāto investoru vai līdzinvestoru finansējuma apjoms riska kapitāla investīcijās\*\*\* (pēdējos piecos gados):1.1.2.1. vairāk nekā 10 miljoni *euro*; 1.1.2.2. vairāk nekā 6 miljoni *euro*, nepārsniedzot 10 miljonus *euro*; 1.1.2.3. vairāk nekā 1 miljons *euro*, nepārsniedzot 6 miljonus *euro*;1.1.2.4. nepārsniedz 1 miljonu *euro*. | **15****10****5****0** | **Min. 5 punkti** |
| 1.2. | Komanda ir iepriekš strādājusi kopā:1.2.1. ilgāk nekā 6 gadus;1.2.2. ilgāk nekā 3 gadus, nepārsniedzot 6 gadus;1.2.3. ilgāk nekā 1 gadu, nepārsniedzot 3 gadus;1.2.4. ne ilgāk kā 1 gadu. | **10****7****4****0** | **Kritērijs dod papildu punktus** |
| 1.3. | Pārvaldīšanas izdevumu likme, kas nepieciešama fondu pārvaldīšanai:1.3.1. nepārsniedz 2.2% gadā;1.3.2. vairāk nekā 2.2% gadā, bet nepārsniedzot 2.6% gadā;1.3.3. vairāk nekā 2.6% gadā, bet nepārsniedzot 3% gadā;1.3.4. vairāk nekā 3% gadā. | **5****3****1****0** | **Min. 1 punkts** |
| 1.4. | Komandas ieguldījums līdzfinansējuma veidā veidojamajā līdzinvestīciju fondā ir:1.4.1. vairāk kā 3% no līdzinvestīciju fonda apjoma;1.4.2. vairāk nekā 1.5%, bet nepārsniedz 3% no līdzinvestīciju fonda apjoma;1.4.3. nepārsniedz 1.5% no līdzinvestīciju fonda apjoma. | **5****3****0** | **Min. 3 punkti** |
| **2. ATBILSTĪBAS KRITĒRIJI** | **Vērtēšanas sistēma** |  |
| **Jā/Nē** |  |
| **2.1. PROJEKTA IESNIEGUMA IESNIEDZĒJA ATBILSTĪBAS KRITĒRIJI** |  |  |
| 2.1.1. | Projekta iesnieguma iesniedzējs ir veicis nepieciešamos pasākumus interešu konflikta novēršanai. |  | N |
| 2.1.2. | Projekta iesnieguma iesniedzējs un tā vadošais personāls izpilda prasības, kas norādītas Eiropas Investīciju fonda izstrādātā projekta iesnieguma iesniedzēju atlases nolikuma izslēgšanas nosacījumos. |  | N |
| 2.1.3. | Projekta iesnieguma iesniedzējs nav veicis nekādas darbības, kas varētu tikt traktētas kā nelikumīga rīcība Eiropas Investīciju Fonda (turpmāk - *EIF*) pret-krāpšanas noteikumu (*EIF Anti-Fraud Policy*) izpratnē. |  | N |
| 2.1.4 | Projekta iesnieguma iesniedzējs nav nonācis grūtībās atbilstoši Komisijas Regulas (EK) Nr.1828/2006 kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu 45.panta izpratnei. |  | N |
| 2.1.5 | Komanda spēj strādāt un sazināties latviešu un angļu valodā.\*\*\*\* |  | N |
| 2.1.6 | Projekta iesnieguma iesniedzējs ir samaksājis Valsts ieņēmumu dienesta administrētos nodokļus. |  | P |
| 2.1.7 | Projekta iesnieguma iesniedzējs nav maksātnespējīgs, tai skaitā neatrodas sanācijas procesā vai tiesiskās aizsardzības procesā, vai neatrodas likvidācijas stadijā, vai kurš nav apturējis komercdarbību. |  | N |
| **2.2. PROJEKTA ATBILSTĪBAS KRITĒRIJI** |  |  |
| 2.2.1 | Fonda vadības kompānija ir vai tiks veidota kā Latvijas Republikā reģistrēta komercsabiedrība, kas projekta ietvaros plāno izveidot un reģistrēt Latvijas Republikā fondu instrumenta ieviešanai. |  | P |
| 2.2.2 | Projekta iesniegums satur visu Eiropas Investīciju fonda izstrādātajā projekta aprakstā pieprasīto informāciju.  |  | P |
| 2.2.3 | Projekta iesniegums atbilst visiem Eiropas Investīciju fonda izstrādātajiem finanšu instrumenta nosacījumiem. |  | P |
| 2.2.4 | Komandas locekļiem ir atbilstoša**\*\*** pieredze investīciju atrašanā un veikšanā. |  | N |
| 2.2.5 | Komandas locekļiem ir atbilstoša**\*\*** pieredze investīciju realizēšanā. |  | N |
| 2.2.6 | Projekta iesniegumā piedāvātā investīciju stratēģija ir skaidri aprakstīta, piemērota un atzīta par efektīvu plānotajam tirgum. |  | P |
| 2.2.7  | Komandas izmērs un sastāvs ir atbilstošs investīciju stratēģijai.*Kritērija ietvaros tiks vērtēts, piemēram, komandas sastāvs gan investīciju personāla, gan atbalsta personāla līmenī, lai izvērtētu tā atbilstību investīciju stratēģijai.* |  | P |
| 2.2.8 | Investīciju veikšanas un pārdošanas lēmumu pieņemšanas procesi (investīciju komitejas, konsultatīvās komitejas struktūras uc.) ir detalizēti aprakstīti un ir atbilstoši tirgus standartiem. |  | P |
| 2.2.9 | Fonda vadības kompānija un komanda ir neatkarīga investīciju veikšanas un pārdošanas lēmumu pieņemšanā, fonda vadības kompānijas īpašnieku struktūra ir piemērota fonda vadīšanai. Ir noteikts atbilstošs peļņas sadales mehānisms. \*\*\*\*\* |  | P |
| 2.2.10 | Ir iesniegts detalizēts fonda pārvaldīšanas izmaksu budžets, fonda pārvaldīšanas izdevumu likme neveidos nepamatotu līdzekļu pārpalikumu un nodrošina izmaksu segšanu. |  | P |
| **3. ADMINISTRATĪVIE KRITĒRIJI**  | **Vērtēšanas sistēma** |  |
| **Jā/Nē** |  |
| 3.1. | Projekta iesniegums ir sagatavots atbilstoši atlases nolikuma nosacījumiem. Visi atlases nolikumā norādītie dokumenti ir pievienoti. |  | P |
| 3.2. | Projekta iesniegums ir aizpildīts angļu valodā. |  | P |
| 3.3. | Projekta iesniegums iesniegts atlases nolikumā noteiktajā termiņā. |  | N |
| 3.4. | Projekta iesniegums ir iesniegts papīra formātā reģistrēta pasta sūtījuma veidā, iesūtot kopiju arī elektroniskā formātā. |  | P |
| 3.5. | Projekta iesnieguma oriģinālam ir dokumenta juridiskais spēks. |  | N |

**\*Minimālais nepieciešamais punktu skaits individuālajam kritērijam vai kritēriju kopai (apzīmējums - Min.)**

**vai**

 **Negatīvā vērtējuma gadījumā projekta iesniegumu noraida (apzīmējums – N)**

**vai**

**Negatīvā vērtējuma gadījumā var pieņemt lēmumu par projekta iesnieguma apstiprināšanu ar nosacījumu (projekta iesnieguma iesniedzējs nodrošina atbilstību projekta vērtēšanas kritērijiem noteiktajā laikā) (apzīmējums – P)**

**\*\* Pieredze, kas ir līdzīga un piemērojama veidojamo fondu aktivitātēm atbilstoši atlases nolikuma nosacījumiem attiecībā uz investīciju reģionu, investīciju stadiju utt., atbilstoši ekspertu novērtējumam**

**\*\*\* Investīcijas, kas ir līdzīgas un piemērojamas veidojamo fondu aktivitātēm atbilstoši atlases nolikuma nosacījumiem attiecībā uz investīciju reģionu, investīciju stadiju utt., atbilstoši ekspertu novērtējumam**

**\*\*\*\*Vismaz vienam komandas loceklim ir jābūt vismaz vidēja līmeņa 2.pakāpes latviešu valodas zināšanām atbilstoši Ministru kabineta 2009.gada 7.jūlija noteikumiem Nr.733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Kopienas pastāvīgā iedzīvotāja statusa iegūšanai un valsts nodevu par valsts valodas prasmes pārbaudi"**

**\*\*\*\*\*Atbilstoši Eiropas Investīciju fonda ekspertu novērtējumam”.**

Ministru prezidents V.Dombrovskis

Ekonomikas ministrs A.Kampars

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

13.06.2011 16:56

Egita Poļanska

67013108, Egita.Polanska@em.gov.lv